- За апошнія 5 гадоў толькі 17 з 547 нашых выпускнікоў паступілі на педагагічныя спецыяльнасці УВА, - гаворыць Н.Б.Трэгубава. – Толькі 6 з 35 настаўнікаў з’яўляюцца былымі гімназістамі. Адкрыўшы ў 2016 годзе педагагічны клас, мы імкнёмся развіваць устойлівую цікавасць дзяцей да настаўніцкай дзейнасці, арганізатарскія і камунікатыўныя ўменні, прафесійныя якасці, неабходныя для яе. Мэтазгоднасць адкрыцця чарговага педагагічнага класа пакажуць вынікі сёлетняй уступнай кампаніі.